曾国藩
送吴荣楷之官浙江三首
读书三十年，今来始一试。
自抱轮因材，构厦随所置。
世人苦寒俭，舞袖先择地。
斤削不能迁，罂盎各自器。
君子储百用，多藏如列肆。
深厉与浅揭，所向皆如志。
看本青云主，摩空排健翅。
置之承明庐，枚马当偃帜。
才多厌闲散，翩然去作吏。
方今清华秩，骈拇仅云备。
不如膺专城，张驰从吾意。
观鱼莫结网，网过酷于饵。
治囗莫求多，绪多乱神智。
圣朝沦洽恩，陬噬实渐被。
可怜蚩蚩氓，惸惺还好义。
愿君他弟思，随时劳抚字。